দি ইলেভেন্থ আওয়ার (বই)
দি ইলেভেন্থ আওয়ার: আ কিউরিয়াস মিস্ট্রি (ইংরেজি: The Eleventh Hour: A Curious Mystery, অনুবাদ 'অন্তিম মুহূর্ত: একটি কৌতূহলী রহস্য') হল গ্রায়েম বেজ রচিত একটি চিত্রাঙ্কিত শিশুতোষ বই। এতে হোরাস দ্য এলিফ্যান্ট তার এগারতম জন্মদিনে একটি পার্টি রাখে, যেখানে সে তার দশটি বন্ধুকে (বিভিন্ন প্রাণি) এগারটি খেলা খেলতে আমন্ত্রণ জানায় এবং তার নিজের প্রস্তুতকৃত খাবারের আয়োজন করে। তবে ১১:০০ টায় তাদের খাওয়ার সময় হলে তারা দেখতে পায় তাদের খাবার কেউ একজন খেয়ে নিয়েছে। তারা একে অপরকে দোষারোপ করে এবং অবাক হয় কে সব খাবার খেতে পারে। গল্পের প্রতি পৃষ্ঠায় ছবির সতর্ক বিশ্লেষণের মধ্য দিয়ে পাঠকদের রহস্য প্রমাণ করতে দেওয়া হয়। বইটি চিলড্রেন্‌স বুক কাউন্সিল অব অস্ট্রেলিয়া থেকে "বর্ষসেরা চিত্র সংবলিত বই" পুরস্কারের যৌথ বিজয়ী হয়।